Criminal Minds

Criminal Minds é unha serie de televisión estadounidense creada por Jeff Davis. Comezou a súa emisión o 22 de setembro de 2005 a través da canle CBS, e foi producida por The Mark Gordon Company, en asociación con CBS Television Studios e ABC Studios. Criminal Minds céntrase na Unidade de Análise do Comportamento do FBI de Quantico, Virxinia, e segundo o propio argumento da serie, Criminal Minds difire doutras series no enfoque que fai dos perfís dos criminais máis que do crime en si. A trama principal céntrase no traballo en equipo dun grupo de creadores de perfís de criminais e nas súas vidas persoais. On 11 de maio de 2015, a CBS renevou a serie para unha onceava tempada que se estreou o 30 de setembro de 2015.

 Contexto  
Cando empezou a emisión da serie en setembro de 2005, as personaxes principais eran os axentes do FBI Jason Gideon, Aaron Hotchner, Elle Greenaway, Derek Morgan, Spencer Reid, Jennifer Jareau (J.J.) e Penelope Garcia. Na primeira temada, Garcia non era parte do repartimento principal, pero converteuse nun personaxe habitual despois de aparecer en varios episodios. No 2006, ó comezo da segunda temapa, Lola Glaudini anunciou a súa marcha da serie, xa que non estaba feliz vivindo nos Ánxeles, onde se rodaba a serie, e desexaba regresar ó seu fogar de Nova York.http://criminalmindsfanatic.blogspot.com/2006/12/criminal-minds-lola-glaudini.html Paget Brewster substituíuna no seu papel de Emily Prentiss.

Ó comezo da terceira tempada, Mandy Patinkin anunciou a súa marcha da serie, xa que se sentía perturbado polo contido amosado na serie. Deixou cartas de desculpa ós seus compañeiros explicándolles as súas razóns e desexándolles sorte a todos. Joe Mantegna substituíuno interpretando o papel David Rossi, un escritor e axente do FBI que sae do seu retiro. Durante a tempada tres, A.J. Cook quedou embarazada do seu primeiro fillo. O seu embarazo foi incorporado na serie, e o seu fillo real, Mekhai Andersen, tivo un papel menor como fillo de Jennifer, Henry. O baleiro de Cook foi completado por Meta Golding, que interpretou a Jordan Todd, unha axente do FBI que traballa na Unidade Contra o Terrorismo. Na sexta temporada, Jennifer foi forzada a aceptar unha promoción no O Pentágono, tendo que deixar a Unidade de Análise de Comportamento.

Máis tarde nesa tempada, Emily é aparentemente asasinada, e malia que ela sobrevive en realidade, non fai acto de presenza no resto da tempada. Foi substituída por Rachel Nichols como Ashley Seaver, unha cadete do FBI. A decisión da CBS de rematar o contrato con Cook e Brewster causou numerosas cartas de desgusto por parte dos fans para que o estudio as volvese a incorporar na serie. Como restultado, Cook e Brewster foron contratadas de novo pola CBS e recuperaron os seus papeis de Jennifer Jareau e Emily Prentiss respectivamente, o que motivou que Nichols abandonase a serie.JJ Is Back! AJ Cook Inks 2-Year Deal To Return To 'Criminal Minds' En febreiro de 2012, Brewster anunciou a súa marcha despois da sétima tempada, e foi substituída na seguinte tempada por Jeanne Tripplehorn, que interpretou a Alex Blake, unha experta en lingüística. Paget Brewster fixo unha aparición como convidada especial na novena tempada.

Despois de dúas tempadas, Tripplehorn abandonou a seriehttp://guardianlv.com/2014/08/criminal-minds-shares-details-on-alex-blakes-departure/http://www.tvguide.com/news/criminal-minds-finale-postmortem-exit-erica-messer-1081778/ e Jennifer Love Hewitt uniuse ó elenco como Kate Callahan, unha exaxente do FBI que se une ó BAU. Durante a tempada dez, a personaxe de Mandy Patinkin, Jason Gideon, foi asasinado, acabando con calquera oportunidade de Patinkin de regresar.http://www.cinemablend.com/television/You-Won-t-Believe-Who-Criminal-Minds-Killed-Off-During-Last-Night-Shocking-Episode-69741.html Despois do remate da décima tempada, Hewitt e Cook anunciaron o seu hiato da serie por mor dos seus embarazos. Hewitt regresará na tempada doce,http://www.ew.com/article/2015/05/06/jennifer-love-hewitt-exits-criminal-minds-season11 mentres que Cook regresou despois dos cinco primeiros episodios da tempada once.

 Personaxes 
miniatura|Actores principais de Criminal Minds.
Aaron Hotchner: (interpretado por Thomas Gibson) é o xefe da Unidade. É un dos axentes máis experimentados, pero ten unha loita interna entre a súa vida persoal e a profesional e divórciase na terceira tempada da súa esposa Haley. Ten un fillo chamado Jack.
Derek Morgan: (interpretado por Shemar Moore) é un axente especial e a miúdo con moito carácter. Tivo unha xuventude problemática debido á delincuencia pero un home sacouno diso, resultando despois ser pederasta que abusara de Derek na infancia. Mantén unha relación especial coa analista técnica Penélope García.
Jason Gideon: (interpretado por Mandy Patinkin) é un axente especial superior, e é coñecido como o mentor do equipo. Despois dunha serie de casos e o asasinato da súa amiga Sarah foi suspendido durante dúas semanas polo xefe do equipo e abandónao deixándolle unha carta a Reid na súa cabaña.
David Rossi: (interpretado por John Mantegna) é un axente especial superior cunha ampla experiencia que traballou para o equipo anteriormente e logo retirouse para escribir libros e dar conferencias sobre análises criminais, ata regresar voluntariamente despois da marcha de Jason Gideon. Casou tres veces.
Jennifer “JJ” Jareau: (interpretada por A. J. Cook) é unha axente especial que das tempadas 1 á 5, servía como portavoz para as axencias de policía locais. Ao comezo da sexta tempada vaise forzada do equipo, destinada para o Pentágono. Regresa máis tarde para axudar a buscar a Emily Prentiss.
Elle Greenaway: (interpretada por Lola Glaudini) é unha axente especial experta en abusos sexuais. Sofre un trauma emocional despois de ser disparada por un descoñecido. Logo, ela dispara a sangue frío a un home e Gideon e Hotchner cuestionan a súa habilidade e ela resígnase dándolle a súa pistola a Hotchner.
Emily Prentiss: (interpretada por Paget Brewster) é unha axente especial, filla da embaixadora Elisabeth Prentiss, e fala varias linguas como árabe ou español. É aparentemente asasinada na sexta tempada pero regresa na sétima. Encántanlle os nenos.
Dr. Spencer Reid: (interpretado por Matthew Gray Gubler) é un axente especial e un xenio licenciado en matemáticas, química e enxeñería, así como psicoloxía e socioloxía. Ten un coeficiente intelectual de 187, pode ler 20.000 palabras por minuto e ten memoria visual. É habitualmente presentado como o “Dr. Reid” para dar unha primeira boa impresión debido á súa idade.
Penélope García: (interpretada por Kirsten Vangness) é a analista técnica do equipo e uniuse ao equipo despois de acceder ilegalmente aos seus equipos. Normalmente apoia ao equipo desde o seu laboratorio en Quantico e ocasionalmente únese a eles. Forma parte do grupo de apoio para quen sufriron algunha perda nas súas vidas.
Ashley Seaver: (interpretada por Rachel Nichols) é unha cadete do FBI que adestra na cadea do FBI de Quantico, pero é introducida no equipo para axudar nunha investigación de asasinatos. Rossi permítelle acabar o seu adestramento no equipo baixo a supervisión da axente Prentiss.
Dr. Alex Blake: (interpretado por Jeanne Tripplehorn) é unha experta lingüista do FBI. É profesora na Universidade de Georgetown que se une ao equipo despois de que Emily Prentiss marche para a oficina de Interpol de Londres. Aparece na estrea da oitava tempada.

 Videoxogo 
A CBS anunciou en outubro de 2009 que Legacy Interactive desenvolvería un videoxogo baseado na serie. O xogo precisaría xogadores para examinar escenas de crime para pistas para axudar a resolver os misterios dos asasinatos. Creouse no 2012 un xogo interactivo, pero non caracterizou ningunha das voces do casting da serie, nin o casting foi involucrado no proxecto.
O 14 de marzo do 2012, a CBS renovou Mentes Criminais para a oitava tempada, a cal se estreou o 26 de setembro do 2012.

 Notas 

 Véxase tamén 
 Ligazóns externas 
 Páxina web 

Categoría:Series de televisión en lingua inglesa
Categoría:Series de televisión iniciadas en 2005
Categoría:Series de televisión dos Estados Unidos de América